b'\n_START_ARTICLE_\nGuils Fontanera\n_START_SECTION_\nEconomia\n_START_PARAGRAPH_\nL\'activitat del sector primari s\'ha mantingut com una de les m\xc3\xa9s importants. La muntanya est\xc3\xa0 coberta majorit\xc3\xa0riament per superf\xc3\xadcie forestal junt amb una extensi\xc3\xb3 bastant important de rocam d\'alta muntanya. La superf\xc3\xadcie agr\xc3\xa0ria \xc3\xbatil la conformen pastures permanents i terres llaurades. Els principals cultius s\xc3\xb3n els cereals (blat, civada i s\xc3\xa8gol), les patates i el farratge. La ramaderia \xc3\xa9s relativament important, amb bestiar bov\xc3\xad i equ\xc3\xad._NEWLINE_Les pistes d\'esqu\xc3\xad n\xc3\xb2rdic de Guils Fontanera han vingut a revitalitzar aquest sector en \xc3\xa8poca hivernal.\n_START_SECTION_\nEtimologia\n_START_PARAGRAPH_\nLes explicacions sobre l\'origen del top\xc3\xb2nim de Guils s\xc3\xb3n diverses: A) del Llat\xc3\xad, pel sufix -ile, a) Equiles= "estables de cavalls". b) Aigua._NEWLINE_c) Aqua levi = "aigua lleugera, r\xc3\xa0pida". B) de l\'\xc3\x80rab; a) al-guil= "les allaus (de neu)" b) guilz= "terreny dur". Pel que fa al top\xc3\xb2nim Fontanera, aquest t\xc3\xa9 l\'origen en la paraula Fontana que significa pertanyent o relatiu a les fonts.\n_START_SECTION_\nHist\xc3\xb2ria\n_START_PARAGRAPH_\nLa poblaci\xc3\xb3 de Guils de Cerdanya es remunta, com a m\xc3\xadnim, a l\'edat del bronze, i en diversos sectors de la muntanya hi ha indicis d\'escriptura ib\xc3\xa8rica i de romanitzaci\xc3\xb3.\n_START_SECTION_\nClima i Orografia\n_START_PARAGRAPH_\nLa situaci\xc3\xb3 de la Cerdanya (entre els Pirineus orientals i el mass\xc3\xads prepirinenc, amb cims propers als 3000 metres), la seva orientaci\xc3\xb3 (l\'\xc3\xbanica vall del Pirineu orientat d\'est a oest) i la seva relativa proximitat a la Mediterr\xc3\xa0nia, li han proporcionat unes caracter\xc3\xadstiques bioclim\xc3\xa0tiques espec\xc3\xadfiques. La Cerdanya \xc3\xa9s una depressi\xc3\xb3 d\'origen tect\xc3\xb2nic, que durant el Mioc\xc3\xa8 va ser un llac. Hi ha dues barreres de muntanyes que han delimitat tres unitats biogeogr\xc3\xa0fiques naturals: la plana (el fons de la vall), la solana (serralada fronterera entre Fran\xc3\xa7a i Espanya) i la obaga, que delimita el sud-est per la l\xc3\xadnia formada pel mass\xc3\xads Puigmal, i Cad\xc3\xad-Moixer\xc3\xb3._NEWLINE_Guils Fontanera es troba a la solana i rep una major radiaci\xc3\xb3 solar anual que l\'altre vessant de la vall, que fa que tingui un clima m\xc3\xa9s suau. Tot i aix\xc3\xad el clima\xc2\xa0es caracteritza per un r\xc3\xa8gim de temperatures baixes durant tot l\'any i una notable pluviositat (m\xc3\xa9s de 1200\xc2\xa0mm anuals). Una gran part de les precipitacions s\xc3\xb3n en forma de neu, i generalment als cims el per\xc3\xadode d\'innivaci\xc3\xb3 s\'allarga d\'octubre a maig. En qu\xc3\xa8 fa a la temperatura, al voltant dels 1900 m, la mitjana anual est\xc3\xa0 al voltant de 4,1\xc2\xa0\xc2\xb0C, distribu\xc3\xafdes entre -1\xc2\xa0\xc2\xb0C i - 2,7\xc2\xa0\xc2\xb0C a l\'hivern i, 9\xc2\xa0\xc2\xb0C i 11\xc2\xa0\xc2\xb0C a l\'estiu.\n_START_SECTION_\nFlora i Fauna\n_START_PARAGRAPH_\nLa muntanya presenta un bon nombre d\'hect\xc3\xa0rees de superf\xc3\xadcie forestal juntament amb una important superf\xc3\xadcie de roca. En segon lloc trobem prats i pastures en un terreny bastant f\xc3\xa8rtil. Al pis subalp\xc3\xad \xc3\xa9s important l\'\xc3\xa0rea ocupada pel pi negre. Cal destacar la combinaci\xc3\xb3 de torrents i llacs amb les pinzellades de flora alpina. En els prats creixen diverses esp\xc3\xa8cies florals i de plantes arom\xc3\xa0tiques que aporten les seves olors i colors al paisatge en les diferents \xc3\xa8poques de l\'any: anemones, cards, farigola, gencianes, ginesta, matafaluga, nomeolvides, violetes, i roselles. Als boscos conviuen tres esp\xc3\xa8cies de con\xc3\xadferes, el Pi silvestre anomenat tamb\xc3\xa9 pi roig es pot trobar fins a al\xc3\xa7ades de 1600\xe2\x80\x931900 metres; el Pi negre \xc3\xa9s la font de mat\xc3\xa8ries primeres de la ind\xc3\xbastria de la fusta local, els seus exemplars poden superar f\xc3\xa0cilment els 10 metres i es poden trobar fins als 2500 metres d\'altitud; l\'avet pot cr\xc3\xa9ixer fins als 20 metres i es troba en vessants m\xc3\xa9s ombr\xc3\xadvoles, tamb\xc3\xa9 m\xc3\xa9s humides arribant a altituds de m\xc3\xa9s de 2000 metres._NEWLINE_En aquests boscos, alguns molt tancats, les condicions per al desenvolupament de fruits silvestres s\xc3\xb3n \xc3\xb2ptimes, especialmente per a les maduixes silvestres i els gerds._NEWLINE_Tamb\xc3\xa9 es poden recon\xc3\xa8ixer diverses esp\xc3\xa8cies de bolets, molt comuns a les terres catalanes: rossinyol, rovell\xc3\xb3 i ceps entre d\'altres._NEWLINE_La muntanya mitjana, boscosa, est\xc3\xa0 especialment habitada per esquirols, galls salvatges (Tetrao urugallus), i el gat fer o salvatge (Felis sylvestris). En zones humides i prop de llacs i rius, s\'hi poden trobar marmotes (Marmota flaviventris), martes i ll\xc3\xbadrigues. Tamb\xc3\xa9 senglars i teixons, aix\xc3\xad com diferents rapaces- falcons, milans i \xc3\xb2libes. C\xc3\xb2rvids - corbs, garses i gralles-. Els c\xc3\xa9rvols o cabirols (Capreolus capreolus) sempre han tingut una important pres\xc3\xa8ncia. Una altra esp\xc3\xa8cie que tamb\xc3\xa9 destaca \xc3\xa9s la perdiu blanca._NEWLINE_En l\'alta muntanya podem trobar, principalment dues esp\xc3\xa8cies: l\'isard (Rupicapra rupicapra pyrenaica) i l\'\xc3\xa0liga daurada (Aquila chrysaetos)._NEWLINE_A m\xc3\xa9s, els cursos fluvials s\xc3\xb3n l\'h\xc3\xa0bitat natural de dues esp\xc3\xa8cies salom\xc3\xb2nides molt apreciades i abundants: la truita comuna (Salmo trutta fario) i la truita irisada (Salmo gairdnerii).\n_START_SECTION_\nActivitats l\xc3\xbadiques\n_START_PARAGRAPH_\nGuils-Fontanera \xc3\xa9s una de les estacions d\'esqu\xc3\xad amb els paratges m\xc3\xa9s bells de Catalunya. Durant el mes de gener s\'organitza la Marxa Fontanera - Premi Vila de Puigcerd\xc3\xa0 d\'esqu\xc3\xad n\xc3\xb2rdic, que des de fa uns anys acull gran nombre de participants de tots dos costats de la frontera._NEWLINE_Aix\xc3\xad mateix, la seva privilegiada situaci\xc3\xb3 permet al visitant gaudir d\'una incre\xc3\xafble panor\xc3\xa0mica de la Cerdanya, des del mass\xc3\xads de Carlit fins a la Serra del Cad\xc3\xad._NEWLINE_Durant l\'estaci\xc3\xb3 d\'estiu \xc3\xa9s un lloc molt agradable per visitar que compta amb espectaculars vistes i des d\'on surten moltes excursions que s\'endinsen al bosc, que arriben a l\'estany del Malniu i fins i tot es pot pujar al Puigpedr\xc3\xb3s._NEWLINE_Durant els mesos d\'estiu, al costat de la casa restaurant, es troba un eco campament sostenible (zero emissions, zero residus i respectu\xc3\xb3s amb el medi ambient) que alberga les col\xc3\xb2nies d\'estiu.'